Писмо-предложение за отваряне на изборна секция в Питсбърг, Пенсилвания

﻿

До: Г-жа Мая Христова, Генерален Консул на Република България в Ню Йорк, САЩ

От: Инициативния комитет за отваряне на изборна секция в Питсбърг, Пенсилвания

Уважаема г-жо Консул,

Свидетели сме на голям интерес към изборите на 04/04/2021 от сънародниците ни, живеещи в Питсбърг и околността. Необходимите 60 заявления бяха събрани на 28/02/2021 г. До момента разполагаме с общо 75 заявления, подадени като “Питсбърг, Пенсилвания”- 67 и “Питсбърг”- 8, които вярваме, ще бъдат обединени в едно от ЦИК.

Въз основа на това, отправяме искане за отваряне на секция, обслужваща сънародниците ни в Питсбърг, Пенсилвания на адрес: 449 West 8th Avenue, West Homestead, PA 15120

Помещението, в което предлагаме да се помещава СИК, се намира в сградата на BMNECC. То отговаря на всички противоепидемични изисквания и притежава голям паркинг.

Помещението се предоставя безвъзмездно от Борда на директорите на BMNECC, за целта на отваряне на изборна секция за изборите на 04/04/2021.

Бихме искали да отбележим нашия опит и дългогодишни традиции в организацията и провеждането на предишни избори, както и факта, че сме в състояние да осигурим помещение за секция безвъзмездно.

Също така бихме искали да подчертаем географската отдалеченост на българските граждани, живеещи на територията на Питсбърг и като цяло Западна Пенсилвания, Източно Охайо, Югозападен Ню Йорк и Западна Вирджиния, от Ню Йорк, Вашингтон, Чикаго, както и други градове с постоянно установени секции за гласуване и разчитаме на Вашата подкрепа да бъдем удостоени с избирателна секция.

Декларираме готовност за сътрудничество съгласно чл. 13 (3), чл. 22 (2), чл. 103 (2) и чл. 104 (2) на Избирателния кодекс.

Очакваме настоящото предложение за местоположение на секция в Питсбърг, Пенсилвания да бъде публикувано на страницата на посолството в САЩ, съгласно чл. 13, ал. 3 от Изборния кодекс.

С уважение,